1

ส่วนที่ 1

ข้อมูลสรุป (Executive Summary)

บริษัท สินมั่นคงประกันภัย จำกัด (มหาชน) เป็นบริษัทฯ ประกันวินาศภัย ซึ่งเปิดดำเนินธุรกิจมา
กว่า 50ปี โดยประกอบธุรกิจประกันวินาศภัยครบ 4 ประเภท คือ ประกันภัยรถยนต์
ประกันภัยอัคคีภัย ประกันภัยเบ็ดเตล็ด และ ประกันภัยขนส่งทางทะเล
โดยมีการประกันภัยรถยนต์เป็นธุรกิจหลัก มีสัดส่วนร้อยละ 86.82 จากเบี้ยประกันภัยรับรวม
และเป็นบริษัทประกันวินาศภัยรถยนต์บริษัทฯ แรกที่จดทะเบียนในตลาดหลักทรัพย์แห่งประเทศไทย

ในปี 2547 บริษัทฯมีเบี้ยประกันภัยรับรวม 3,072.64 ล้านบาท
ซึ่งจัดอยู่ในกลุ่มของบริษัทประกันวินาศภัยขนาดใหญ่ หากพิจารณาในส่วนประกันภัยรถยนต์ บริษัทฯ
มีส่วนแบ่งการตลาดรถยนต์ที่อัตราร้อยละ 5.44 ซึ่งจะอยู่ในลำดับที่ 3 และ มีส่วนแบ่งการตลาดของ
กรมธรรม์ประกันภัย อิสรภาพอันดับ 1 ตัวเลขจากกรมการประกันภัย สำหรับช่วงเดือน เมษายน –
กรกฎาคม 2547 อยู่ที่ร้อยละ 62.90 ซึ่งเป็นกรมธรรม์รูปแบบใหม่

ในปี 2547 กรมการประกันภัย กระทรวงพาณิชย์
ร่วมกับศาลยุติธรรมได้ประกาศออกกรมธรรม์ประกันภัยอิสรภาพ
เพื่อเพิ่มทางเลือกให้ประชาชนผู้ตกเป็นผู้ต้องหาหรือจำเลย
สามารถซื้อกรมธรรม์ได้ทั้งก่อนและหลังกระทำความผิดทางอาญา
เพื่อยื่นประกันต่อสถานีตำรวจหรือศาลเมื่อเกิดคดี

จากนโยบายที่จะขยายงานประกันวินาศภัยประเภทอื่นนอกจากรถยนต์
ซึ่งเป็นการประกันภัยหลักของบริษัทฯ จึงทำให้บริษัทฯ
สามารถมีส่วนแบ่งการตลาดของกรมธรรม์ประกันภัยอิสรภาพมากที่สุดเป็นอันดับ 1
และทำให้สัดส่วนการประกันภัยรถยนต์ของบริษัทฯ ลดลงจากอัตราเกือบร้อยละ 97 ในปี 2542
เป็นร้อยละ 86.82 ในปี 2547

ปัจจัยสำเร็จหลักของธุรกิจประกันวินาศภัย
นอกจากอยู่ที่การบริหารความเสี่ยงของประเภทภัยที่รับประกันและการลงทุนแล้ว
ยังขึ้นอยู่กับการมีระบบควบคุมการชดใช้สินไหมทดแทน และจัดเก็บเบี้ยประกันที่มีประสิทธิภาพ
มีระบบการควบคุมภายในที่ดี ตลอดจนการให้บริการที่มีคุณภาพแก่ลูกค้า
ดังนั้นแนวทางในการบริหารงาน จึงเน้นการพัฒนาในหลาย ๆ ด้านไปพร้อมกัน ทั้งการวิจัยเพื่อพัฒนา
ประสิทธิภาพในการบริการและการปฎิบัติงาน
และในด้านระบบการควบคุมภายในเพื่อลดและป้องกันความเสี่ยง

ในปี 2547 บริษัทฯ
ยังคงเน้นเรื่องมาตรฐานระยะเวลาที่พนักงานสำรวจภัยเดินทางถึงที่เกิดเหตุภายใน 20 นาที
ภายใต้โครงการ Speed Guarantee 1
ซึ่งถือเป็นบริษัทประกันวินาศภัยบริษัทแรกและบริษัทเดียวที่พร้อมและมุ่งมั่นที่จะรับรองคุณภาพของการบริการ

2

ณ สิ้นปี 2547 บริษัทฯ มีสินทรัพย์รวม 4,236.04 ล้านบาท เป็นสินทรัพย์ลงทุน ร้อยละ 63.28
สินทรัพย์ในรูปที่ดิน อาคาร และอุปกรณ์ ร้อยละ 6.70 เบี้ยค้างรับอยู่ที่อัตราร้อยละ 14.40
ของสินทรัพย์รวม และมีระยะเวลาถัวเฉลี่ยในการเรียกเก็บหนี้อยู่ที่ 66.85 วัน
ซึ่งดีกว่าอัตราถัวเฉลี่ยของอุตสาหกรรม

ผลการดำเนินงานในปี 2547 บริษัทฯ มีกำไรสุทธิรวม 90.51ล้านบาท เพิ่มขึ้นจากปี 2546
ในอัตราร้อยละ 9.09 คิดเป็นอัตรากำไรต่อหุ้น 4.53 บาท บริษัทฯ มีการจ่ายเงินปันผลอัตราหุ้นละ
2.40 บาทเพิ่มขึ้นจากปี 2546 ร้อยละ 9.1
ปัจจัยภายนอกที่มีผลกระทบต่อการดำเนินงานของธุรกิจประกันวินาศภัยในปี 2547 คือ
เหตุการณ์ภัยธรรมชาติคลื่นสึนามิถล่มภาคใต้ ซึ่งมีผลกระทบต่อธุรกิจประกันภัย ณ ระดับหนึ่ง
แต่สำหรับบริษัทฯ มีผลกระทบค่อนข้างน้อยมาก เนื่องจากบริษัทฯ
มีการประกันอัคคีภัยในสัดส่วนที่ไม่มาก จึงไม่มีสินไหมที่ต้องรับผิดชอบและในส่วนการประกันภัยรถยนต์
บริษัทฯ มีการจัดซื้อสัญญาประกันภัยต่อ Excess of Loss เพื่อจำกัดความเสี่ยงไว้เพียงจำนวน
7.5 ล้านบาท ต่อ 1 เหตุการณ์ ส่วนเกินจากนี้ผู้รับประกันภัยต่อเป็นผู้รับผิดชอบแทนบริษัทฯ ณ สิ้นปี
บริษัทฯ ได้รับรายงานยอดสินไหมจากเหตุการณ์ดังกล่าว คิดเป็นจำนวนเงิน 14.54 ล้านบาท
ซึ่งสามารถเรียกเงินชดเชยความเสียหายคืนจากการประกันภัยต่อแบบเฉพาะรายและแบบทำเป็นสัญญาล่วงหน้าเป็นเงิน
4.10 ล้านบาท และการประกันต่อสำหรับความเสียหายส่วนเกินเป็นจำนวน 1.17 ล้านบาท
ทำให้เหลือค่าสินไหมสุทธิจากเหตุการณ์ดังกล่าวเพียง 9.27 ล้านบาท หรือคิดเป็นร้อยละ 0.30
เมื่อเทียบกับเบี้ยประกันภัยรับรวม
จึงไม่มีผลกระทบต่อความสามารถและประสิทธิภาพในการทำกำไรของบริษัทฯ